2010-ben David Cameron pártelnök – akivel az oxfordi évei alatt ismerkedett össze – bevette kormányába, és megkapta a kulturális, média- és sportügyi miniszteri posztot. Kulcsszerepet kapott a 2012-es londoni olimpia előkészítésében, és így párhuzamosan két tárcát is vezethetett. Az egészségügyet 2012-ben vette át, és a minisztériumot egészen 2018 közepéig vezette. A kormány tagja maradt, azután is, hogy Cameron a Brexitet megszavazó 2016-os referendumot követően távozott a vezetés éléről. Az újonnan megalakuló, Theresa May vezette kabinetben – melyben az egészségügy irányítását továbbra is megtarthatta – egyike lett annak a három miniszternek, aki Cameron első kabinetjének is tagja volt.